CELEX: 32008D0825
Language: sl
Date: 2008-10-23 00:00:00
Title: 2008/825/ES: Odločba Komisije z dne 23. oktobra 2008 o spremembi Odločbe 2006/241/ES v zvezi z uvozom nekaterih vrst polžev za prehrano ljudi iz Madagaskarja (notificirano pod dokumentarno številko C(2008) 6083) (Besedilo velja za EGP)

31.10.2008   
            
            
               SL
            
            
               Uradni list Evropske unije
            
            
               L 290/23
            
         
      ODLOČBA KOMISIJE
   
   z dne 23. oktobra 2008
   o spremembi Odločbe 2006/241/ES v zvezi z uvozom nekaterih vrst polžev za prehrano ljudi iz Madagaskarja
   (notificirano pod dokumentarno številko C(2008) 6083)
   (Besedilo velja za EGP)
   (2008/825/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (1), in zlasti člena 22(6) Direktive,
   ob upoštevanju naslednjega:
   
               (1)
            
            
               Odločba Komisije 2006/241/ES z dne 24. marca 2006 o nekaterih ukrepih zaščite v zvezi z nekaterimi proizvodi živalskega izvora, razen ribiških proizvodov, s poreklom iz Madagaskarja (2), prepoveduje uvoz živalskih proizvodov, razen ribiških proizvodov, s poreklom iz Madagaskarja.
            
         
               (2)
            
            
               Na Madagaskarju je bila marca 2007 izvedena preiskava Skupnosti za oceno nadzora nad javnim zdravjem in pogojev za proizvodnjo ribiških proizvodov v navedeni tretji državi. Iz izidov navedene preiskave in nadaljnjih informacij, ki jih je predložil Madagaskar, je razvidno, da navedena država zagotavlja ustrezna jamstva, zato se lahko dovoli tudi uvoz nekaterih vrst polžev za prehrano ljudi iz te države v Skupnost.
            
         
               (3)
            
            
               Odločbo 2006/241/ES je zato treba ustrezno spremeniti.
            
         
               (4)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Odločba 2006/241/ES se spremeni:
   
               1.
            
            
               člen 1 se nadomesti z naslednjim:
               „Člen 1
               Ta odločba se uporablja za proizvode živalskega izvora, razen ribiških proizvodov, s poreklom iz Madagaskarja.“;
            
         
               2.
            
            
               vstavi se naslednji člen 1a:
               „Člen 1a
               Za namene te odločbe ‚polži‘ pomenijo ohlajene, zamrznjene, oluščene, kuhane, pripravljene ali konzervirane kopenske gastropode vrst Helix pomatia Linné, Helix aspersa Muller, Helix lucorum in vrst družine Achatinidae.”.
            
         Člen 2
   Ta odločba je naslovljena na države članice.
   
      V Bruslju, 23. oktobra 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 24, 30.1.1998, str. 9.
   
      (2)  UL L 88, 25.3.2006, str. 63.